b'\n_START_ARTICLE_\nBayonne\n_START_SECTION_\nGeografija\n_START_PARAGRAPH_\nKraj le\xc5\xbei v jugozahodni Franciji ob soto\xc4\x8dju rek Nive in Adour, na zahodni meji med ozemljema Baskije in Gaskonje. Reka Nive ga lo\xc4\x8di na veliki Grand in mali Petit Bayonne, ki sta povezana med seboj s petimi mostovi. Tretji del, Saint-Esprit, se nahaja na severnem obre\xc5\xbeju reke Adour. Od obale Biskajskega zaliva je oddaljen 5\xc2\xa0km.\n_START_SECTION_\nZgodovina\n_START_PARAGRAPH_\nNa ozemlju Bayonna se je v 3. stoletju nahajal rimski castrum, imenovan Lapurdum._NEWLINE_Do 12. stoletja je Bayonne postal pomembno trgovsko pristani\xc5\xa1\xc4\x8de. Kot delu Akvitanije mu je v letih 1151\xe2\x88\x921452 vladala Anglija, samo mesto pa je bila klju\xc4\x8dna to\xc4\x8dka na ju\xc5\xbenem koncu Angle\xc5\xa1kega kraljestva. Njegova pomembnost se je zmanj\xc5\xa1ala s francoskim zavzetjem mesta ob koncu stoletne vojne. Kmalu zatem je svoj tok spremenila reka Adour, s tem pa je bil Bayonne odrezan od morja. Francozi so zaradi njegove strate\xc5\xa1ke lege v bli\xc5\xbeini \xc5\xa1panske meje leta 1578 z izkopom kanala ponovno preusmerili reko v svojo prvotno strugo. V 17. stoletju je bilo v Bayonnu in okoli njega zgrajenih ve\xc4\x8d fortifikacij in Citadela arhitekta Vaubana.'